દીપાવલીએ દીવાઓ પ્રગટાવવા એ આપણી ધાર્મિક અને સામાજિક પરંપરા છે. આંખને અને મનને હાશ આપે, પ્રસન્નતા આપે એવી આ પરંપરા છે. સવારે નાહી–ધોઈ ઘરના નાનકડા મંદીરમાં દીવો પ્રગટાવતી ગૃહિણી પણ જાણે રોજેરોજનું અંધારું ધુએ છે. પ્રગટતા દીપ સાથે જોડાતા બે હાથ શ્રદ્ધાનું જીવંત સ્વરૂપ છે. એક નાનકડો દીવો કેટલા વિશ્વાસથી ઝગમગે છે અને ચારેબાજુ હઠ કરીને બેસી ગયેલા અંધારાને હટાવે છે ! સૌને પોતાના મૂળ સ્વરૂપ સુધી લઈ જાય છે.